5.5.2022 г.
BG
Официален вестник на Европейския съюз
L 131/1
II (Незаконодателни актове)
РЕГЛАМЕНТИ РЕГЛАМЕНТ ЗА ИЗПЪЛНЕНИЕ (ЕС) 2022/700 НА КОМИСИЯТА от 4 май 2022 година за изменение на Регламент (ЕО) № 1295/2008 относно вноса на хмел от трети страни
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 190, параграф 4 от него, като има предвид, че: (1)
Приложение I към Регламент (ЕО) No 1295/2008 на Комисията (2) съдържа списък с агенциите в трети държави, които са оправомощени да издават удостоверенията, придружаващи продукти от хмел, внасяни от тези държави.
Посочените удостоверения се признават за равностойни на сертификатите, предвидени в член 77 от Регламент (ЕС) No 1308/2013.
(2)
Съответните организации в тези трети страни са задължени да актуализират информацията, съдържаща се в приложение I към Регламент (ЕО) № 1295/2008, и да поддържат тясно сътрудничество с Комисията, като съобщават съответната информация на нейните служби.
(3)
Канада изпрати на Комисията искане за промяна на наименованието и адреса на компетентната агенция, оправомощена да издава удостоверения за еквивалентност.
За повече яснота е целесъобразно приложение I към Регламент (ЕО) No 1295/2008 да бъде изцяло заменено.
(4)
Поради това Регламент (ЕО) № 1295/2008 следва да бъде съответно изменен.
(5)
С цел да се гарантира правна сигурност и плавен преход на търговските потоци в съответния сектор, настоящият регламент следва да влезе в сила по спешност в деня след деня на публикуването му в Официален вестник на Европейския съюз.
(6)
Мерките, предвидени в настоящия регламент, са в съответствие със становището на Комитета за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1 Изменение на Регламент (ЕО) No 1295/2008 Приложение I към Регламент (ЕО) No 1295/2008 се заменя с текста в приложението към настоящия регламент.
(1) ОВ L 347, 20.12.2013 г., стр. 671.
(2) Регламент (ЕО) No 1295/2008 на Комисията от 18 декември 2008 г. относно вноса на хмел от трети страни (ОВ L 340, 19.12.2008 г., стр. 45).